Komagværstranda naturreservat

Komagværstranda naturreservat er et naturreservat helt sørøst i Vardø kommune i Finnmark. Naturreservatet omfatter sandbukta mellom Komagelva i nord og Kommagnes i sør, med omkringliggende landområder, om lag seks kilometer nord for Skallelv. Det har et totalt areal på 6 485 dekar, hvorav rundt tusen dekar utgjør sjø- eller ferskvann og 429 utgjør myr. Naturreservatet ble etablert i 1991 for å bevare sandbukta og et sanddynesystem med en spesiell utforming. Vegetasjonen består av strandrug, sauesvingel, ryllik, silkenellik, russemjelt, finnmarkssiv, strandarve, sandslirekne, buestarr, smalnøkleblom og blåklokke. Området er fuglerikt og stranda er hekkeplass for flere vadefuglarter. Europavei 75 går gjennom hele naturreservatet i nord-/sørlig retning. Referanser